לימור שרייבמן-שריר

**לימור שרייבמן-שריר** (נולדה בשנת 1954) היא סופרת ורופאה ישראלית. מלכת היופי של ישראל לשנת 1973 וסגנית רביעית למיס תבל.

## קורות חיים
[שמאל|250px|ממוזער|לימור שריר עם [עמוס עוז; בקורס "ספרות ורפואה", הפקולטה לרפואה, אוניברסיטת תל אביב]]
לימור שריר נולדה וגדלה בתל אביב, בת יחידה לאנשי חינוך ואקדמיה. אביה אליעזר שרייבמן היה מחנך, מנהל בית ספר, בעל מספר תארים אקדמאיים ומרצה למתמטיקה. אמה הייתה מורה.

סיימה את לימודיה בתיכון עירוני א' בתל אביב במגמת ביולוגיה בו הייתה תלמידה מצטיינת. בשנת 1972 התגייסה לצה"ל, ובשנת 1973 זכתה במקום הראשון בתחרות מלכת היופי. בתחרות מיס תבל שהתקיימה ביוון החזיקו מחבלים בני ערובה בדרישה לסילוקה מהתחרות, אך שריר המשיכה בהתמודדותה ונבחרה לסגנית רביעית למיס תבל. בסיום התחרות חזרה לישראל להמשך שירותה הצבאי כפקידתו של שמואל גונן, אלוף פיקוד הדרום.

עם סיום שירותה הצבאי החלה את לימודי הרפואה באוניברסיטת לה ספיינצה ברומא שבאיטליה והמשיכה את לימודיה בפקולטה לרפואה ע"ש סאקלר באוניברסיטת תל אביב, שם הוענק לה התואר דוקטור לרפואה.

עבודת הדוקטורט שלה הוצגה בכנס בינלאומי בניו יורק, ופורסמה בכתב-העת Journal of Thoracic Cardiovascular Surgery. את הסטאז' עשתה במרכז הרפואי ע"ש חיים שיבא - תל השומר שם גם עבדה מספר שנים. עד טבח שבעה באוקטובר התנדבה בארגון רופאים לזכויות אדם. החל משנת הלימודים תשע"א ועד תשפ"ו היא מרצה ומרכזת קורס, שתוכנן על-ידה במיוחד לסטודנטים לרפואה, המשלב לימודי ספרות ורפואה בפקולטה לרפואה של אוניברסיטת תל אביב.
היא חברה בחברה הישראלית לחינוך רפואי.

זכתה בתעודת הוקרה על תרומה ייחודית בהוראה מטעם אוניברסיטת תל אביב, זכתה בפרס עש ד"ר איינהורן מטעם עיריית תל אביב בחקר ספרות ורפואה על סדרת ספריה: "הרהורים על ספרות ורפואה-דילמות ביחסי רופא-חולה" ובשנים האחרונות משמשת שופטת בתחרות זאת. בנוסף זכתה בתחרות סיפורים קצרים מטעם ההסתדרות הרפואית על הסיפור פרי עטה: "תעודת הצטיינות".

שריר שימשה בעבר כיועצת בתחום הפרוזה בהוצאת כרמל. כמו כן, מכהנת שנים במועצה הישראלית לתרבות ואמנות, חברת אגודת הסופרים העברים ושמשה כחברת מועצת "מאזנים", כתב העת של אגודת הסופרים העברים. כותבת בלוג אישי ובנושאי ספרות ורפואה באתר הרופאים "דוקטורס אונלי", ב"יקום תרבות" ובאתרים נוספים.

מתגוררת בתל אביב ואמא לילדים.

## ספריה
עולמה הספרותי של שריר מושפע מהיותה רופאה במקצועה ובקובצי הסיפורים שלה היא משלבת לצד סיפורים ריאליסטיים, פרוזה פיוטית.
;"הבית על האגם", הוצאת ידיעות אחרונות, 2004: ארבעה חברי ילדות מתבגרים בכפרים שלרגלי אגם הוולפגנג שבאוסטריה בימים של טרום מלחמת העולם השנייה. ב-1938 המציאות משתנה לנגד עיניהם כשגרמניה פלשה לאוסטריה והם נהפכו לאזרחי הרייך השלישי. כל אחד מהם מנתב בצורה שונה את מסלול חייו על רקע המלחמה. באמצעות השקפותיהם ומעשיהם מתוארת התייחסותו של העם האוסטרי ליהודים והסופרת מתמודדת בשאלות מוסריות, פוליטיות ואתיקה רפואית מזווית הראייה האישית של הגיבורים – אוסטרים שאינם יהודים.

;"אלוהים ואלווירה", הוצאת כרמל, 2005
:הספר עוסק בנושאים שונים - היחס שבין הנצרות ליהדות והפיוס ביניהן, אמונה ואפיקורסות, שכר ועונש מצפון, התנזרות ממין, אהבה רוחנית מול אהבה גשמית, אהבה רומנטית לאישה לעומת אהבה לאל, ועוד. הספר תורגם לאיטלקית וראה אור באיטליה ב-2012.
:
;"פירות בר אדומים", הוצאת כרמל, 2007: העלילה מתרחשת בישראל בשנות ה-90, בתקופת מלחמת לבנון הראשונה. דריה, אישה משכילה ואסרטיבית, מרצה למיתולוגיה יוונית באוניברסיטת תל אביב, רווקה ללא ילדים, דמות שופעת ניגודים. דמותה נבחנת דרך עיניהם של הגברים בחייה. דריה היא חוקרת מיתוסים יווניים שגיבוריהם עוברים מטמורפוזות, ומבלי משים גם היא והגברים בחייה עוברים מטמורפוזות.

;"דיונות הזהב והכסף", הוצאת כרמל, 2008
:אסופה של עשרים ושניים סיפורים קצרים המתרחשים במקומות שונים בישראל ובעולם, סיפורים ריאליסטיים לצד פרוזה פיוטית. הסיפורים מתמקדים ביצריהם, תסכוליהם, מאבקיהם, אהבותיהם וטירופם של בני אדם.

;"ביבר הדמיונות", הוצאת כרמל, 2009: מחזור חיים אנושי מתואר דרך איורי חיות מואנשות פרי עטה של המחברת. בראשית הספר מתומצת תוכנו: ""כל אדם מתאווה, ולו פעם בחייו, לנסות ולחזור אל האירועים המשמעותיים ביותר בחייו, לשוב ולהתכנס אל תוככי עצמו, להתמצות לצורה הצפופה והמזוככת ביותר שהוא יכול לראות בה את עצמו, למין גרעין ראשוני של הוויה שמתוכו יבקע מחדש האני העצמי והאמיתי שלו שלם יותר. אף אדם אינו יכול באמת לעשות כן, אך רק אדם יכול לדמיין לעצמו את המסע הפנימי הזה."

;"סודות מרקש", הוצאת כרמל, 2010
:העלילה מתרחשת במרוקו בתקופתו של המלך חסן השני. נעים, נער בן שתים עשרה, המתגורר עם הוריו במרקש. אביו, מחמוד ליישי, עיתונאי ועורך "חדשות מרוקו", נרצח בשל דעותיו. הרצח שינה את חייו של נעים, העובר הרפתקאות רצופות סכנות בדרך הימלטותו לאנדלוסיה. העלילה מתארת את מרוקו כארץ פראית מלאת קסם וסיאוב, רוחשת מיניות, וכנועה לדיקטטורה המלוכנית. 

;"מרטין בובר; מבט מקרוב - שיחות עם פרופ' יהודית בובר אגסי", הוצאת כרמל, 2011
:ספר ביוגרפי-הגותי המתבסס על שיחותיה של לימור שריר עם פרופ' יהודית בובר-אגסי, נכדתו של מרטין בובר. זהו סיפור אישי על משפחה יהודית חשובה במרחב דובר הגרמנית של סוף המאה ה-19 והמחצית הראשונה של המאה העשרים ולפיכך גם סיפורה של תקופה. שיחותיה של לימור שריר עם בובר-אגסי משולבות במידע רב שאספה על התקופה והמשפחה ושילוב זה חושף היבטים שטרם סופרו על משפחתו של מרטין בובר.

;"השתקפויות", הוצאת כרמל, 2013
:שריר מתכתבת עם גיבורי יצירותיה שפורסמו בעבר. היא פורשת את מניעי כתיבתה, חודרת לנפשם של הגיבורים וחושפת את הקשר בינה לבינם. הספר מכיל גם שישה סיפורים קצרים בהם היא מתכתבת עם דמויות מחייה - ספק אמיתיות, ספק בדיוניות.

;"הרהורים על ספרות ורפואה - דילמות ביחסי רופא-חולה, 8 כרכים, בהוצאת הפקולטה לרפואה של אוניברסיטת תל אביב", 2016–2024
מונוגרפיה בת שמונה כרכים העוסקת בזיקה בין ספרות לרפואה ומתוחמת לקורס ספרות ורפואה - תוכנית שתכננה ד"ר שריר לסטודנטים בפקולטה לרפואה באוניברסיטת תל אביב ושאותה היא מנהלת מאז 2010. מתוך דבריו של פרופ' שלמה גיורא שוהם, אשר כתב את ההקדמה לספר: "הספר על שמונת כרכיו, מהווה מאגר אנציקלופדי של ידע ומחקר ומתאפיין בפרספקטיבה בין ספרות ורפואה. מקורו של השילוב הוא באישיותה של הכותבת, שבהכשרתה המקצועית הוא רופאה, אך עיסוקה בשנים האחרונות הוא כתיבה... הספר מכיל דוגמאות רבות ליחסי רופא-חולה בטקסטים של סופרים קאנוניים... המחברת מתעכבת על סוגיית דמותו של הרופא בעיני עצמו, בעיני מטופליו ובעיני החברה בתוכה מתקיימת האינטראקציה הלא סימטרית בין רופא לחולה".

הספר מהווה דיון רחב יריעה באתיקה רפואית, ועוסק במגוון סוגיות כמו שבועת היפוקרטס ושבועת הרופאים, סוגיות אתיות בפסיכיאטריה עם התייחסות לאסכולת האנטי פסיכיאטריה, דיון במוות, המתות חסד, ההתייחסות המשפטית למוות (חוק החולה הנוטה למות, חוק זכויות החולה, אמנות אתיות בין רופאים לחברות תרופות, ועוד). הספר עוסק גם ביחס היהדות לרפואה, וגם למה שנחשב כיום עתידה של הרפואה המודרנית: הרפואה המותאמת אישית.

הספר הוענק ב-2017 לכל בוגרי הפקולטה לרפואה של אוניברסיטת בן-גוריון, ולבוגרי רפואה בטקסי חלוקת התארים בפקולטה לרפואה באוניברסיטת תל אביב.

על חמשת הכרכים הראשונים של הספר זכתה שריר בפרס איינהורן בתחום חקר הלשון והספרות הרפואית העברית לשנת 2021.

;
;"על הרמב"ם והרפואה"- כרך חמישי בסדרה, יוני 2020
:בתקציר הספר נכתב: "הרפואה של היום ממשיכה במידה רבה את גישתו הרציונליסטית, הפוזיטיבסטית וההוליסטית של הרמב"ם ולכן בעידן החדש ברפואה אני רואה חשיבות רבה בעיון בכתבי הרפואה של הרמב"ם והבנת הדרך שסלל בגישתו לבריאות, לאבחנה ולטיפול אל מול אלה הנהוגים כיום".

**"דמותו של הרופא בעידן המידע והטכנולוגיה" - כרך שישי בסדרה**, ראה אור במרץ 2022
:הספר סוקר את המהפכה הטכנולוגית, מתעמק במונחים כגון בינה מלאכותית, כריית מידע ומדע הנתונים, רובוטיקה, סייבורגים, האינטרנט של הדברים, רפואה מרחוק, ממשק מוח-מכונה, organs on a chip, תאי גזע, וריצוף הגנום, הדפסת תלת-ממד ביולוגית, ננוטכנולוגיה, ביוטכנולוגיה, מדעי החומר, אימונותרפיה ומיקרוביום, מטבולומיקה, אחסון אנרגיה ועוד. המחברת מתעכבת על דילמות מוסריות ואתיות המתעוררות בעידן הרפואה החדשה כאשר לצד החלומות האוטופיים קיימים גם סיוטים דיסטופיים, מתעמקת באבטחה בעולם הרפואה ובפשיעת סייבר. אחד הפרקים עוסק בספרות בדיונית וסרטי מדע בדיוני.

**"על מגפות ועל קורונה - מחקר ספרותי ומדעי" - כרך שביעי בסדרה**, ראה אור בינואר 2023
:הספר עוסק במגפת הקורונה על כל הבטיה בהתבסס על מחקרים רפואיים: מבנה נגיפי הקורונה, השערות למקור המחלה, תסמינים, בדיקות לזיהוי הנגיף, גורמי הסיכון להידבקות, פתוגנזה של הקורונה, הגדרות לחומרת המחלה, תסמונת פוסט קורונה, פיתוח חיסונים נגד קורונה ומנגנוני החיסון השונים. הוא בוחן גם את השלבים השונים של גלי הקורונה בישראל. המחברת בוחנת דילמות חוקיות ואתיות שהתעוררו עקב מגפת הקורונה. כמו כן מתייחס הספר למגפות המופיעות בספרות ובמציאות המתוארות בספרות הקאנונית כגון מגפת הדבר אצל אלבר קאמי, הכולרה אצל תומאס מאן, ועל העיוורון אצל סאראמגו. המחברת מנתחת את התיאורים הספרותיים לצד ניתוח מגפות אלה מבחינה היסטורית וברפואה של ימינו.

**"ספרות ורפואה ביצירות דוברי גרמנית בין שתי מלחמות העולם"- כרך שמיני בסדרה**, ראה אור בספטמבר 2024
:המחברת מנתחת שבע מיצירותיהם של סופרים נודעים במרחב דוברי הגרמנית: שטפן צווייג, ארתור שניצלר, תומאס מאן ופרנץ ורפל. רוב הסופרים פעלו בווינה בתקופה שנודעה בשם: Fin de siècle, תקופה בה נולדו המודרניזם, הפסיכיאטריה וההגות הרדיקלית, כשהתרבות הייתה נתונה בתמורות ובתנודות בין דקדנטיות לדחף ההתחדשות. היא מתייחסת למחלות ולמצבים רפואיים המופיעים בכמה מיצירות אלה תוך השוואת הגישה אליהם ברפואה בת ימינו. המחברת מתייחסת לספרו של פרנץ וורפל: "ארבעים הימים של מוסה דאג" תוך ההשוואה בין רצח העם המזוויע שערכו הטורקים בארמנים שמתואר בו לבין טבח שבעה באוקטובר 2023 שהתחולל בישראל.
:
שריר ערכה **13 ספרי יצירות של סטודנטים בקורס ספרות ורפואה בפקולטה לרפואה באוניברסיטת תל אביב**, ב-13 מחזורי לימוד: תשע"א - תשפ"ג (באתר הספרייה הלאומית).

## סיפורים ומאמרים פרי עטה שהתפרסמו בכתבי עת
* "לשחות" (מתוך הספר "דיונות הזהב והכסף"), **[[מאזנים (כתב עת)|מאזנים]]**, גיליון מס' 2, כרך פ"א, תשס"ח 2008, עמ' 34–36.
* "דיונות הזהב והכסף ׁׁ(ציור במילים)" (מתוך הספר "דיונות הזהב והכסף"), **פסיפס**, גיליון 72, סתיו/חורף תשס"ט 2008/9, עמ' 14–15.
* "מסע לארץ הלא מודע, או מכתב לדמות מאלבום האיורים "ביבר הדמיונות" (מתוך הספר "ביבר הדמיונות"), **פסיפס**, גיליון מס' 90, עמ' 40–44.
* (פרק מספר 7 מתוך הספר "אלוהים ואלווירה"), **פסיפס**, גיליון 87, קיץ תשע"ב 2012, עמ' 30–32.
* "לאור הירח של מרקש" (עמ' 152–153 מתוך הספר "סודות מרקש”), **פסיפס**, גיליון 80, חורף תשע"א, עמ' 36.
* "לרחף" (מתוך הספר "השתקפויות: מכתבים לגיבורים דמיוניים בספרי ובחיי"), **מאזנים**, גיליון מס' 5, כרך פ"ז, חשון תשע"ד, אוקטובר 2013, עמ' 48–49.
* "געגועים לאיגנסיו" (מתוך הספר "דיונות הזהב והכסף"), **מאזנים**, מאי 2010.
* "הרהורים על ייעודו של רופא", **מאזנים**, גיליון מס' 4, אוגוסט 2014, עמ' 43.
* "דלות השפה ודלות הרוח", **מאזנים**, אוקטובר 2014, עמ' 16.
* "סטרומבולי", **מאזנים**, גיליון מס' 1, כרך פ"ט, פברואר 2015, עמ' 50–51.
* "על אוסטריה של היטלר", **מאזנים** מס' 3, כרך פ"ט, יוני 2015, עמ' 11.
* "חלום" (פרוזה פיוטית), בגיליון **מאזנים** שנושאו אהבה בשירים ובסיפורת גיליון מס' 5 כרך פ"ט לחודש אוקטובר עמ' 41.
* "מר", **פסיפס** גיליון קיץ-סתיו 2015 - מס' 97 עמ' 20–21.
* הסיפור "שקיעה" נכלל בספר **סיפורים בחלוק הלבן**, הוצאת ההסתדרות הרפואית בישראל וקונטנטו דה סמריק, 2017, עמ' 122.
* "הרהורים על כתיבה על פי ויליאמס קרלוס ויליאמס", **פסיפס** 100, חורף תשע"ז, עמ' 12.
* "הרהורים על כתיבה ורפואה", **מאזניים** גיליון מס' 1 כרך צ"א, ינואר 2017 עמ' 66.

## לקריאה נוספת
* שרית ישי לוי, ריאיון עם לימור שריר, בעיתון **עולם האישה**, 1 בינואר 2006.

### ביקורות על ספריה
* נורית גוברין, "לימור שריר: ספר של תיקון ושל תקווה"; בתוך: **קריאת הדורות - ספרות עברית במעגליה**, כרך ו', הוצאת גוונים, תשע"ה 2015.
* מיכאל כהנוב, "לחפש את האמצע", בעיתון **[[מקור ראשון]]** (על הספר "אלוהים ואלווירה"), 25 באוגוסט 2006.
* הרצל חקק (על הספר "ביבר הדמיונות"), **[[מאזנים (כתב עת)|מאזנים]]**, גיליון מס' 2, כרך פ"ג, סיון-תמוז תשס"ט, יוני 2009, עמ' 61–62. 
* רון מרגולין (על הספר "מרטין בובר: מבט מקרוב"), **מאזנים**, גיליון מס' 3, כרך פ"ז, תמוז תשע"ג, יוני 2013, עמ' 17–19. 
* עמוס אריכא, "דיונות הזהב" (על הספר "דיונות הזהב והכסף"), **מאזנים**, גיליון מס' 1, כרך פ"ב, אב-אלול תשס"ח, ספטמבר 2008, עמ' 60–61. 
* הרצל חקק, "אקוורל של זהב ושל כאב" (על הספר "דיונות הזהב והכסף"), מוסף לשבת בעיתון **מקור ראשון**, 22 באוגוסט 2008, עמ' 18.
* יעקב סגל, "המצפון שמתחת לחלוק הירוק והסטטוסקופ" (על הספר "הבית על האגם"), **רפואה ומשפט**, גיליון מס 31 - דצמבר 2004, עמ' 151–152.

## קישורים חיצוניים

* 
* 
* 
* לימור שריר  באתר הוצאת כרמל
* קובי '''כתב בין גלים שואל לימור שריר מלכת היופי של ישראל משיבה''', "בין גלים", ביטאון חיילי חיל הים, ינואר 1974, עמ' 22–23.
* ריאיון עם לימור שריר על אל-כהינא וההיסטוריה של מרוקו, באתר כאן (28.37 דקות)
* נגה רובין, "ריאיון עם ד"ר לימור שריר – רופאה, פעילה חברתית וסופרת בהווה", קולות, גיליון מס' 6, תמוז תשע"ג יוני 2013, עמ' 8–10.
* 
* שנות השבעים-מלכות היופי, באתר ynet
* לקרוא כתב יד של רופא לעתיד, באתר אוניברסיטת תל אביב, 2 ביוני 2019

**מבחר כתבות פרי עטה**
* מאמריה במדור תרבות ורפואה ב"רשת רפואה"
* מאמריה במדור "בריאות הציבור"
* 
* 
* 
* 
* 
* 
* 
* 
* 
* 'גידול בן זונה' - מאמר החושף את דרך התמודדותו של יוסי שריד ז"ל עם הגידול במוחו, בערוץ 103FM, 3 בינואר 2016
* על כתיבה ורפואה, בכתב העת "רפואה"
* ריאיון עם עדו נתניהו, בכתב העת "מאזנים", 30 באוגוסט 2010
* ריאיון עם פרופ' יוסף אגסי, בכתב העת "מאזנים", 31 באוגוסט 2009
* ריאיון עם אחמד טיבי, באתר אגודת הרופאים, 27 ביוני 2011
* ריאיון עם רחל אדטו, באתר אגודת הרופאים
* רפואה וספרות - תרבויות נפרדות?, באתר המולטי יקום של אלי אשד, 16 באוקטובר 2010
* כל צער העולם, במוסף לשבת של העיתון מקור ראשון, 12 בינואר 2011
* "אל תאמרו שלא ידעתם - על אזרחי ישראל למחות נגד קציר הדמים בסין", באתר "רשת רפואה", 26 בפברואר 2014
* אמיל זולה ויריד הספרים בפריז, באתר אגודת הסופרים, 27 במרץ 2008
* הטבת תנאי שכרם של הרופאים כפרויקט לאומי בעל חשיבות עליונה, באתר "רשת רפואה"
* 
**ראיונות עם לימור שריר**
*  (עמ' 20)
* 
* אלי אשד, "האישה מול האלוהים: התאולוגיה של לימור שריר", באתר המולטי יקום של אלי אשד, 9 באוקטובר 2006
* רמי נוידרפר, ריאיון עם לימור שריר, באתר אימגו, 24 ביולי 2006

על **הרהורים על ספרות ורפואה-דילמות ביחסי רופא-חולה**
* 
* לימור שריר, ההקדמה לספר, באתר doctorsonly
* לימור שריר, “הרהורים על ספרות ורפואה – דילמות ביחסי רופא-חולה” מאת לימור שריר, 4 כרכים. כרך חמישי: הרמב"ם והרפואה, באתר יקום תרבות, 21 ביולי 2020
* אלי אשד, הרופאים הרפואה ועולם הספרות היפה - סקירה על :הרהורים על ספרות ורפואה-דילמות ביחסי רופא-חולה מאת ד"ר לימור שריר, באתר המולטי יקום של אלי אשד, 24 בדצמבר 2016
* ראיון בתוכנית "ספרים רבותי ספרים", עם ציפי גון-גרוס, גלי צה"ל, 30 בדצמבר 2016
* 
*  ד"ר לימור שריר, 800 שנה לאחור - על הרמב"ם והרפואה, באתר DoctorsOnly, 21 בספטמבר 2020
* 
* 
* 
* 
* 
* 
* 

על **פירות בר אדומים**
* אלי אשד, חוקרת המיתוסים :האישה הנצחית על פי לימור שריר, באתר המולטי יקום של אלי אשד, 4 במאי 2007
* נורית גוברין, רומן של תיקון ושל תקווה, באתר המולטי יקום של אלי אשד, 31 ביולי 2007
* מירון איזקסון, הזהות הנשית של לימור שריר, באתר המולטי יקום של אלי אשד, 19 באוגוסט 2007

על **דיונות הזהב והכסף**
* 
* שני סיפורים מהספר וביקורות של משה גרנות ועמוס אריכא, באתר "חדשות בן עזר"

על **ביבר הדמיונות**
* הרצל חקק, ביקורת על הספר ביבר הדמיונות, e-mago, 10 ביוני 2009

על **סודות מרקש**
* משה גרנות, שחרור מחרצובות הריאליזם, באתר אימגו, 4 ביולי 2010
* נורית גוברין, "סודות מרקש" ללימור שריר, באתר רשת רפואה
* יואב איתמר, על סודות מרקש מאת לימור שריר, באתר אגודת העיתונאים תל אביב,
* אלי אשד, דהיה אל כהינה - המלכה הלוחמת, באתר המולטי יקום של אלי אשד, 14 ביוני 2010

על **מרטין בובר: מבט מקרוב**
* רון מרגולין, בובר שלא הכרתם, במוסף 'שבת', בעיתון 'מקור ראשון', 30 בספטמבר 2009
* 
* על הספר, באתר האוניברסיטה הפתוחה
* אלי אשד, השושלת של מרטין בובר - "מרטין בובר :מבט מקרוב" מאת לימור שריר, באתר "יקום תרבות, 5 במרץ 2012
* הנשים לבית בובר, באתר אגודת הסופרים
* לימור שריר, רון מרגולין, שרון אביטל, קאידי תם, מרטין בובר כמורה רוחני למאה ה-21, הכנס הישראלי הרביעי לחקר רוחניות עכשווית מושב ב' 7, באוניברסיטת חיפה

**פרקים מספרים**
* פרק המבוא מתוך הספר '''מרטין בובר: מבט מקרוב''', באתר יקום תרבות
* הנשים לבית בובר, מתוך הספר **מרטין בובר: מבט מקרוב**, בכתב העת "מאזנים"
* מרטין בובר וגרשום שלום, מתוך הספר **מרטין בובר: מבט מקרוב**, באתר "יקום תרבות"
* הסיפור "פגישה עם העורך", מתוך קובץ הסיפורים **דיונות הזהב והכסף**, באתר המולטי יקום של אלי אשד
* הסיפור: '''דיונות הזהב והכסף - ציור במילים''', ב"מסע"י", אוניברסיטת בר-אילן, גיליון מס' 2, יולי 2008, עמ' 42–43
* "סודות מרקש", פרק מתוך הספר **סודות מרקש**, באתר טקסט
*  - מונולוג חמישי: מכתב לגיבור ספרי, **ביבר הדמיונות**
* "הגן שמאחורי הבית", מתוך ספרה של שריר **השתקפויות**, פורסם באתר "יקום תרבות", 26 במרץ 2013
* שני סיפורים: זיקנה ודרך החלון, **כתב עת החוטם**, גיליון שלישי, אביב 2009

**סרטי וידאו ביו-טיוב האוניברסיטאי מתוך קורס "ספרות ורפואה"**
* ספרות ורפואה 2010-2011
* ספרות ורפואה 2011-2012
* ספרות ורפואה 2012-2013
* ספרות ורפואה 2013-2014
* ספרות ורפואה 2014-2015
* ספרות ורפואה 2015-2016
* ספרות ורפואה 2016-2017
* ספרות ורפואה 2018-2019
* ספרות ורפואה 2019-2020
* ספרות ורפואה 2020-2021
* ספרות ורפואה 2021-2022
* ספרות ורפואה 2022-2023
* ספרות ורפואה 2024-2025

## הערות שוליים

קטגוריה:מלכות היופי
קטגוריה:משתתפות בתחרות מיס תבל 1973
קטגוריה:סופרות ישראליות
קטגוריה:סופרים ישראלים
קטגוריה:רופאות ישראליות
קטגוריה:חברי המועצה הישראלית לתרבות ואמנות
קטגוריה:סגל המרכז הרפואי ע"ש חיים שיבא - תל השומר
קטגוריה:בעלות תואר דוקטור לרפואה מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:בעלי תואר דוקטור לרפואה מאוניברסיטת תל אביב
קטגוריה:תל אביב-יפו: אישים
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:ישראליות שנולדו ב-1954
קטגוריה:ישראלים שנולדו ב-1954